3.000 börn innikróuð í hersetnum flóttamannabúðum Áætlað er að 3.000 börn sitji föst á nýlega hersetnum svæðum í Sýrlandi þar sem matarbirgðir og lyf eru að klárast . Algjört umsátur hefur verið um palestínsku flóttamannabúðirnar í Khan Ehsieh skammt frá Damaskus síðustu daga . Um það bil 3.000 börn eru innikróuð í búðunum og hvorki matarbirgðum né lyfjum leyft að komast inn á svæðið . Hjálparsamtökin Jafra sem vinna á svæðinu segja að þrjú ungmenni hafi verið skotin til bana þegar þau reyndu að flýja . Sprengi - og loftárásir dynja á svæðinu og hafa lokað eina veginum sem enn er nothæfur . Sonia Khush , yfirmaður Sýrlandsverkefnis Barnaheilla – Save the Children segir að þrátt fyrir samþykkt vopnahlé í landinu búi fólk við skelfilegan og stöðugan ótta um sprengju - og loftárásir ; „ Íbúar í Khan Eshieh segja að lyf séu að mestu uppurin , eldsneyti og hveiti hafi næstum klárast og matarverð hafi tvöfaldast síðustu daga . Þeir búast við að ástandið versni á næstu dögum . Það verður að opna veginn og hleypa mannúðarsamtökum inn svo það sé hægt að koma nauðsynlegri hjálp til fólksins . “ Áætlað er að 12.000 manns búi í flóttamannabúðunum , þar af fjórðungur börn . Þær hafa að hluta verið undir umsátri síðustu þrjú ár og allir helstu vegir frá búðunum til Damaskus hafa verið lokaðir frá árinu 2013 . Eftirlitsstöðvar hersins eru í kringum búðirnar til að varna fólki inn - og útgöngu . Almennir borgarar gátu notað einn veg – sem þekktur er undir nafninu „ Dauðavegurinn “ vegna áhættunnar sem þeir tóku með því að ferðast um hann - til að ná í mat og aðrar nauðsynjar . Á síðstu vikum hafa umsátursaðilar bannað að lyf komist inn í búðirnar . Þrátt fyrir samkomulag frá því í febrúar um að auka aðgengi mannúðarsamtaka til hernumdra svæða í Sýrlandi , eru enn hundruðir þúsunda fjölskyldna án aðstoðar . Aðeins 17% af þeim meira en 4,5 milljónum manna sem eru lokuð á hernumdum og afskekktum svæðum hafa fengið aðstoð og bílalest Sameinuðu þjóðanna sem flytur birgðir til þessara svæða er sífellt neitað um aðgang . Að minnsta kosti sex hernumin svæði hafa enn ekki fengið nokkra hjálp . Söfnunarsími Barnaheilla - Save the Children á Íslandi til aðstoðar við sýrlenska flóttamenn er 940 1900 fyrir 1.000 krónur .